Diari Oficial de la Generalitat Valenciana


Sumari del DOGV 5222, del 20-03-2006 (2006/2496)

Notificació a Miguel Ramos Parreño de la sentència dictada en les actuacions de juí verbal de desnonament (més reclamació de rendes) número 18/2005.
----------------------------------------------------------------------------------------------------------------------------------------------------

### Dades del document

Número de DOGV
:   5222

Data del DOGV
:   20-03-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/2496


Organisme emissor
:   Jutjat de Primera Instància Número 1 de Moncada

Tipus de document
:   Edicte

Notificació a Miguel Ramos Parreño de la sentència dictada en les actuacions de juí verbal de desnonament (més reclamació de rendes) número 18/2005. [2006/Q2496]  
María Abigail Fernández González, secretària del Jutjat de Primera Instància i Instrucció número 1 de Moncada, fa saber:  
Que en el juí verbal de desnonament (més reclamació de rendes) número 18/2005, promogut per la procuradora Elvira Orts Rebollina, en nom i representació d'Encarnación i Julia Bou Casares, contra Miguel Ramos Parreño, sobre exercici de l'acció de desnonament i reclamació de rendes per import de 628,39 euros (en la data de presentació de la demanda), s'ha dictat sentència en data 18 de juliol de 2005, posteriorment rectificada per la interlocutòria de 13 de setembre de 2005 la decisió i la part dispositiva de les quals, respectivament, diuen, literalment, així:  
«Decisió  
Que amb l'estimació íntegra de la demanda formulada per la procuradora dels tribunals, Elena Orts Rebollida, en nom i representació d'Encarnación i Julia Bou Casares, contra Miguel Ramos Parreño, no compareguda en juí, declare resolt el contracte d'arrendament sobre la finca situada a Alboraya, carrer de Coret y Peris, 17, i, conseqüentment, declare que pertoca el desnonament del demandat de l'expressada finca, i es fixa com a data de llançament el 5 d'octubre 2005.  
Que condemne Miguel Ramos Parreño al pagament de la quantitat de 1.256,78 euros més els interessos legals. Tot això amb expressa condemna en costes al demandat per imperatiu legal.  
Atés que consta consignada en actuacions la quantitat de 1.256,78 euros a què es fa referència, expediu un manament de devolució a favor de la part demandada.  
Notifiqueu la present resolució a les parts, i feu-los saber que contra esta resolució es pot recórrer en apel·lació davant l'Audiència Provincial de València. El recurs s'ha de preparar a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna.  
Esta és la meua sentència, que es portarà al llibre de les de la seua classe, en què la secretària estendrà el testimoni oportú, definitivament jutjant en primera instància, que pronuncie, mane i firme.  
Part dispositiva: pertoca la rectificació de la sentència de data 18 de juliol de 2005 i on diu .expediu manament... a favor de la part demanda.; ha de dir: .demandants..  
El contingut de la resolució es manté íntegre.  
No s'hi pot interposar cap recurs contra esta interlocutòria sense perjuí dels recursos que procedisquen, si escau, contra la sentència o interlocutòria a què faça referència la sol·licitud o actuació d'ofici del tribunal.  
Ho acorda i firma sa senyoria. En done fe.  
Firma del jutge».  
I perquè valga de notificació en forma legal al demandat, Miguel Ramos Parreño, que es troba en parador ignorat, i perquè s'inserisca en el Diari Oficial de la Generalitat Valenciana, expedisc la present notificació.  
Moncada, 23 de febrer de 2006.. La secretària judicial: María Abigail Fernández González.